**Κατάταξη Πτυχιούχων Ακαδημαϊκού έτους 2023-2024**

ΠΑΝΕΠΙΣΤΗΜΙΟ ΘΕΣΣΑΛΙΑΣ

ΤΜΗΜΑ ΠΟΛΙΤΙΣΜΟΥ ΚΑΙ ΔΗΜΙΟΥΡΓΙΚΩΝ ΜΕΣΩΝ ΚΑΙ ΒΙΟΜΗΧΑΝΙΩΝ

ΚΑΤΑΤΑΞΗ ΠΤΥΧΙΟΥΧΩΝ ΑΚΑΔΗΜΑΪΚΟΥ ΕΤΟΥΣ 2023-2024

Η Συνέλευση του Τμήματος Πολιτισμού και Δημιουργικών Μέσων και Βιομηχανιών (ΤΠΔΜΒ) στη με αρ. 58/07-04-2023 συνεδρίασή της, αφού έλαβε υπ’ όψιν τις διατάξεις: (α) του άρθρου 57 του Ν. 4186/2013 (ΦΕΚ αρ. 193/17-09-2013/τ. Α’),

(β) της παραγράφου 10 του άρθρου 6 του Ν. 4218/2013 (ΦΕΚ αρ. 268/10-12-2013/τ. Α’), και (γ) την Υ.Α. Φ1/192329/Β3/13-12-2013 (ΦΕΚ αρ. 3185/16-12-2013/τ. Β’), αποφάσισε σχετικά με την κατάταξη πτυχιούχων στο Τμήμα Πολιτισμού και Δημιουργικών Μέσων και Βιομηχανιών του Πανεπιστημίου Θεσσαλίας για το ακαδημαϊκό έτος 2023-2024 τα ακόλουθα:

**Τρόπος Κατάταξης**

Η κατάταξη θα γίνει με γραπτή εξέταση στα παρακάτω τρία (3) μαθήματα:

1. **Ιστορία της Τέχνης**

1. **Πολιτισμική Θεωρία**

# 3. Εθνογραφία Πολιτισμός Αναπαραστάσεις

Η ύλη των παραπάνω εξεταζόμενων μαθημάτων καθώς και ενδεικτική βιβλιογραφία για το κάθε μάθημα ορίζονται ως εξής:

# Ιστορία της Τέχνης

**Εξεταστέα ύλη:**

Η τέχνη της Αναγέννησης

Η τέχνη του Μπαρόκ

Νεοκλασικισμός στην αρχιτεκτονική του 19ου αιώνα

Ρομαντισμός

Αλλαγές και νεωτερισμοί στον 19ο αιώνα (Ρεαλισμός, Ιμπρεσιονισμός)

Οι ιστορικές πρωτοπορίες του 20ου (1900-1930)

**Ενδεικτική βιβλιογραφία**

* Πετρίδου, Βασιλική - Ζιρώ, Όλγα, *Τέχνες και αρχιτεκτονική από την αναγέννηση έως τον 21ο αιώνα,* εκδόσεις Κάλλιπος, Αθήνα 2015 (διαθέσιμο στην ηλεκτρονική διεύθυνση: https://repository.kallipos.gr/handle/11419/3541)
* Janson, Horst-Waldemar, Anthony Janson F., Ιστορία της Τέχνης. Η Δυτική Παράδοση, εκδόσεις Ιών, Αθήνα, 2011.
* Gombrich, Ernst H., Το χρονικό της τέχνης, εκδόσεις Μορφωτικό Ίδρυμα Εθνικής Τραπέζης, Αθήνα, 1998.

# Πολιτισμική Θεωρία

**Εξεταστέα ύλη:**

Πολιτισμός vs κουλτούρα: ορισμοί των δύο εννοιών

Σχολή της Φρανκφούρτης:

Walter Benjamin, Το έργο τέχνης στην εποχή της τεχνολογικής του αναπαραγωγιμότητας

[1936]

Theodor Adorno & Max Horkheimer και η έννοια της πολιτιστικής βιομηχανίας

Δομισμός και σημειωτική ανάλυση της κουλτούρας – το έργο του Roland Barthes

Βρετανικές Πολιτισμικές Σπουδές

Η θεώρηση του Raymond Williams για την κουλτούρα

Η θεώρηση του Stuart Hall για αναπαράσταση, νόημα και γλώσσα

**Ενδεικτική βιβλιογραφία:**

* Smith, Philip, *Πολιτισμική θεωρία. Μια εισαγωγή*, εκδόσεις Κριτική, Αθήνα 2006.
* Hall, Stuart, Το έργο της αναπαράστασης, εκδόσεις Πλέθρον, Αθήνα 2017.

# Εθνογραφία Πολιτισμός Αναπαράστασεις

**Θεματικές:**

* Μεθοδολογία και Εθνογραφία: Κοινωνικό Προφίλ του ερευνητή: περιορισμοί και δυνατότητες
* Κατανάλωση και Φύλο: -καφενείο και ανδρισμός, -καφές, νεωτερικότητα και γυναίκες.
* Μελέτες περίπτωσης: -Εξουσία, φύλο και τουρισμός: «το καμάκι»
* Ιθαγενής Ανθρωπολογία: πώς προκύπτει και τι προτερήματα, περιορισμούς έχει και τί κριτικές δημιουργεί;
* Αναστοχασμός: ορισμοί, παραδείγματα και αναλυτικές δυνατότητες.
* Ιστορία της Ανθρωπολογίας: πώς εντάσσεται σε αυτήν η επίγνωση της μερικής αλήθειας;
* Σχέση οπτικών μέσων και ανθρωπολογίας: -ο οπτικός πολιτισμός ως ανθρωπολογική στροφή στην ιστορία της τέχνης -είδη και ιστορία εθνογραφικού φιλμ,-φωτογραφία και ανθρωπολογία: η έννοια της «περίσσιας», -ιθαγενή μέσα αναπαράστασης
* Το τοπίο ως ανθρωπολογικό πεδίο ανάλυσης
* Κατανάλωση: -Η ιστορική θέση των υλικών αντικειμένων στην ανθρωπολογία, - η κατανάλωση ως παραγωγή τοπικών νοημάτων
* Τροφή και ανθρωπολογία

**Συγγράμματα/Ύλη:**

* Γιαλούρη, Ελεάνα. Επιμ. 2012. Υλικός Πολιτισμός: Η Ανθρωπολογία στη Χώρα των Πραγμάτων. Αθήνα: Αλεξάνδρεια (κεφ, 4, 5, 8, 10)
* Μαδιανού-Γκέφου, Δήμητρα. Επιμ. 2019 (1998). Ανθρωπολογική Θεωρία και Εθνογραφία: Σύγχρονες Τάσεις-. Αθήνα: Πατάκης 1998 (κεφάλαια 1, 8, 9, 10, 12)
* Παπαταξιάρχης, Ευθύμιος και Θεόδωρος. Παραδέλλης. 2006 (1998). Ταυτότητες και
* Φύλο στη Σύγχρονη Ελλάδα. Αθήνα: Αλεξάνδρεια (κεφάλαια: 3 [Cowan], 7 [Παπαταξιάρχης], 8 [Zinovieff], 12 [Loizos]

Οι αιτήσεις για τις κατατακτήριες εξετάσεις θα γίνονται δεκτές μόνο ηλεκτρονικά στο email [g-cult@uth.gr](mailto:g-cult@uth.gr) από **1 έως και 15 Νοεμβρίου 2023**.

Οι εξετάσεις θα διεξαχθούν το πρώτο εικοσαήμερο του Δεκεμβρίου 2023. Για τις ακριβείς ημερομηνίες θα ενημερωθούν οι ενδιαφερόμενοι με νεότερη ανακοίνωση δέκα (10) τουλάχιστον ημέρες πριν τη διεξαγωγή των εξετάσεων.

Από τη Γραμματεία του Τμήματος